laion/Wikipedia-Exotic huggingface dataset:
שנדור סאנה

שאנדור סאנה (במקור זילברמן, בהונגרית: Szana Sándor; בגרמנית: Alexander Szana;‏ 18 באוגוסט 1868 טימישוארה - 3 במאי 1926 בודפשט) היה רופא ילדים ועובד סוציאלי יהודי-הונגרי, יליד באנאט, שפעל באזור הולדתו ובהונגריה. שנדור סאנה נולד במשפחה יהודית בטימישוארה, אז טמשוואר, באימפריה האוסטרו-הונגרית. הוא למד רפואה באוניברסיטת פרנץ יוזף בקלוז' ובתום לימודיו עסק ברפואת ילדים בטימישוארה. בשנת 1899 הקים בעירו בית חולים ליתומים ("הצלב הלבן"Weisses Kreuz") ובשנת 1900 מרפאה פדיאטרית. סאנה היה פעיל בתחום החינוך לבריאות של הציבור, וברוח התקופה, התעניין ברעיונות האוגניקה - המדיניות ל"שיפור הגזע" או "האומה". בהשראת רעיונות אלה הקים בטימישוארה את הביטאון החודשי "Unsere Gesundheit" (בריאותנו - בשפה הגרמנית) וקידם מדיניות של "היגיינה חברתית" שלדעתו הייתה צריכה להתבצע על ידי שיפור בריאות התושבים, שיפור בריאות התינוקות, סיוע למשפחות, פרויקטים של עבודה סוציאלית. סאנה התיישב בהמשך בבודפשט, בירת הונגריה. הוא הרצה רבות על הטיפול בתינוקות ובילדים הנטושים. בשנים 1909–1921 הוא כיהן כרופא ראשי של בתי היתומים הממלכתיים בבודפשט וכיועץ מלכותי. הוא נפטר בבודפשט בשנת 1926 בגיל 58. 1892 - A vér hatása a fertőző anyagokra השפעת הדם על החומרים הספטיים 1903 - Az állami gyermekvédelem fejlesztéséről (על הטיפול בילדים במוסדות הממלכתיים) 1907 - Fürsorge für in öffentliche Versorgung gelangende Säuglinge 1916 - Die Bewertung der Säuglingssterblichkeitsziffern (הערכת מספרי תמותת הילדים) Susanne Blumesberger (red.) Handbuch österreichischer Autorinnen und Autoren jüdischer Herkunft: 18. bis 20 Jahrhundert, Österreichische Nationalbibliothek, Wien K.G.Saur Verlag München 2002 ע' 1350 מדיה וקבצים בנושא שנדור סאנה בוויקישיתוף אנציקלופדיה הונגרית עולמית Joseph Pungur (red) Hungarian World Encyclopedia, Corvin History Society Edmonton, Corvinus Library Hamilton, Canada (תרגום לאנגלית מהונגרית) 2012 ע' 2657 Marius Turda Eugenics and Nation in early 20th Century Hungary Palgrave MacMillan 2014 ע' 28
קו מנחה מדיה

קו מנחה מדיה בע"מ (K MEDIA GROUP) היא חברה פרטית אשר עסקה בתחום האינטרנט, מדיה ותוכן, והפעילה בעברה מספר אתרים גדולים בישראל. החברה היא חברת בת של קו מנחה שרותי מידע ותקשורת, המפתחת ומשווקת תוכנות לשוק ההון, וחברת אחות של חשבים ה.פ.ס מידע עסקי, המפעילה את אתר תקדין. נכון לשנת 2020 לחברה אין כלל פעילויות. במרץ 2011 "קו מנחה שרותי מידע ותקשורת" ביצעה ארגון מחדש לכלל פעילותיה, שבמהלכה פוצלה פעילות האינטרנט של חברת "קו מנחה let me know" לחברת האחות "קו מנחה מדיה". אופיר שטויאר החל לכהן כמנכ"ל החברה החדשה. בספטמבר 2013 החברה רכשה את פעילות האינטרנט של חברת תפוז אנשים, כולל אתר שיתוף הווידאו flix תמורת 4.3 מיליון שקל. בנוסף, רכשה 51% ממניות חברת "הדף הראשון שלי". בנובמבר 2014 רכשה את יתרת המניות בחברה זו ממייסדה אפרת פרידליך והגיעה להחזקה מלאה בחברה. במרץ 2017 מכרה החברה את זכויותיה באתרים תפוז ו-Flix.‏ אך נכון ליולי 2020 קו מנחה היא זו שעדיין מפעילה את תשתיות ושרתי האתר. בדצמבר 2015 שי מגל מונה למנכ"ל החברה. במאי 2021 מורן צור מונה למנכ"ל החברה. מודעה של קו מנחה, חדשות, 11 בנובמבר 1991 רועי גולדנברג, ‏קו מנחה רוכשת את פעילות האינטרנט של חברת תפוז, באתר גלובס, 1 בספטמבר 2013 קו מנחה - דוח רבעון 2 לשנת 2017 פורטל שוק ההון ביזפורטל משיק BizTV ערך זה הוא קצרמר בנושא תקשורת. אתם מוזמנים לתרום לוויקיפדיה ולהרחיב אותו.
סמארט (פירושונים)

סמארט היא מילה בשפה האנגלית שפירושה "חכם" או "נבון". האם התכוונתם ל... סמארט – מותג מכוניות מיקרו סמארט רודסטר היא מכונית רודסטר מתוצרת "Smart GmbH" חברת בת של תאגיד דיימלר-קרייזלר אשר יוצרה בין השנים 2003–2006 סמארט-1 – משימת החלל הראשונה של סוכנות החלל האירופאית לירח סמארט וינגס – חברת תעופה זולה צ'כית. סמארט שוטר – חברה ישראלית לייצור כוונות חכמות לרובים אישים: איימי סמארט – שחקנית אמריקנית ג'ין סמארט – שחקנית אמריקנית הארי ג'ורג' סמארט – איש צבא בריטי מרכוס סמארט – כדורסלן אמריקאי פטסי סמארט – שחקנית אנגלייה רבקה סמארט (אנ') – שחקנית אוסטרלית שרה סמארט – שחקנית אנגלייה
ז'ואאו פינטו

האם התכוונתם ל... ז'ואאו דומינגוס פינטו – כדורגלן פורטוגלי יליד 1961 ז'ואאו ויירה פינטו – כדורגלן פורטוגלי יליד 1971
גביע המדינה בכדורגל 2003/2004

גביע המדינה בכדורגל 2003/2004 הייתה התחרות ה-66 מאז היווסדה וה-51 לאחר קום מדינת ישראל. המשחקים החלו בספטמבר 2003 והסתיימו ב-18 במאי 2004. בני סכנין ניצחה במשחק הגמר ובכך זכתה בגביע בפעם הראשונה. בעקבות כך הקבוצה העפילה לתחרות גביע אופ"א. בשלב המוקדם השתתפו קבוצות של ליגה ג'. בסיבוב השמיני שהתקיים ב-10 במרץ 2004 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בפנדלים. לאחר הארכה התוצאה הייתה 1:1 בהארכה בפנדלים. לאחר הארכה התוצאה הייתה 2:2 הערה: הקבוצה שיחקה בליגת משנה. ערך מורחב – גמר גביע המדינה בכדורגל 2004 תוצאות המשחקים
על מספר הראשוניים מתחת לגודל נתון

על מספר הראשוניים מתחת לגודל נתון (בגרמנית: Ueber die Anzahl der Primzahlen unter einer gegebenen Grösse) הוא מאמר מתמטי באורך 10 עמודים, שפרסם ברנהרד רימן בנובמבר 1859, בירחון "Monatsberichte der Königlich Preußischen Akademie der Wissenschaften zu Berlin". המאמר עוסק בפונקציית המספרים הראשוניים בכלים אנליטיים, ובעיקר התמרות פורייה, ואינטגרציה. אף על פי שזהו המאמר היחיד שפרסם רימן בתורת המספרים, הייתה לו השפעה מרחיקת לכת על התחום כולו, מזמן פרסומו ועד היום. המאמר מציג לראשונה (גם אם לא במפורש) את השערת רימן, שעוסק בפונקציית זטא של רימן. במאמר מוצגים כמה דברים חשובים: רימן מציג את פונקציית זטא של רימן, שהופיעה מוקדם יותר בעבודתו של אוילר. הוכחה שהפונקציה היא פונקציה אנליטית ורציפה במישור המרוכב חוץ מ-s ≠ 1. הצגתה של הפונקציה השלמה ξ, (אשר ידועה כפונקציית קסי של רימן), אשר קשורה לפונקציה על ידי פונקציית גמא (אשר במאמר מסומנת על ידי Π), וייצוגה על ידי מכפלה הצגת שתי משוואות פונקציונליות של הפונקציה ζ הגדרת פונקציה J(x) אשר מוגדרת עבור x ≥ 0 כאשר J(0) = 0, והפונקציה קופצת בערך של 1/n עבור כל חזקה של מספר ראשוני pn. במאמר הפונקציה מכונה f(x). במאמר יש כמה דוגמאות ליוצאי דופן של כתיבה מודרנית בתחום כגון יצוג פונקציית גמא על ידי Π(s − 1), רישום tt במקום t2 ורישום גבולות של אינטגרל בתחום ∞ ל-∞ כאשר האינטגרל מוגדר עבור כל התחום הממשי. מדיה וקבצים בנושא על מספר הראשוניים מתחת לגודל נתון בוויקישיתוף המאמר המקורי המאמר בגרמנית (מעובד בתמליל latex) המאמר מתורגם לאנגלית
גביע המדינה בכדורגל 2004/2005

גביע המדינה בכדורגל 2004/2005 הייתה התחרות ה-67 מאז היווסדה וה-52 לאחר קום מדינת ישראל. המשחקים החלו בספטמבר 2004 והסתיימו ב-18 במאי 2005. מכבי תל אביב ניצחה במשחק הגמר ובכך זכתה בגביע בפעם ה-22. בעקבות כך הקבוצה העפילה לתחרות גביע אופ"א. בשלב המוקדם השתתפו קבוצות של ליגה ג'. בסיבוב התשיעי שהתקיים ב-1 במרץ 2005 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בפנדלים. לאחר הארכה התוצאה הייתה 3:3 בהארכה בפנדלים. לאחר הארכה התוצאה הייתה 1:1 בפנדלים. לאחר הארכה התוצאה הייתה 2:2 הערה: הקבוצה שיחקה בליגת משנה. ערך מורחב – גמר גביע המדינה בכדורגל 2005 תוצאות המשחקים עודד שלו, מכבי תל אביב זכתה בגביע המדינה, באתר ynet, 18 במאי 2005
שולי בר-נבון

שולי בר-נבון (נולדה ב-1959) היא אמנית, ציירת ורשמת ישראלית. שולי בר-נבון נולדה בתל אביב בשנת 1959, ומתגוררת בה גם היום. עד לתקופת השרות הלאומי למדה במסגרת החינוך הממ"ד. בשנת 1979 למדה ציור במכון אבני ולאחר מכן, בשנים 1980–1984, למדה בבצלאל בירושלים. בר-נבון עסקה מתחילת דרכה בנושאים מסורתיים, כגון: נופים (בעיקר בנויים), אם ובנה ודיוקנאות. בשנים מוקדמות היא עסקה בעיקר בציורי נוף ומבנים, היום מהווה הדמות האנושית את עיקר ומרכז עבודתה. עבודותיה של בר-נבון מושפעת מגויה, ממיכלאנג'לו, מג'יימס אנסור, מאמנות המזרח הקדום, מאמנות אפריקאית, אמנות אוקיינית ואמנות של אאוטסיידרים. היא משתמשת באמצעים אמנותיים מסורתיים כגון: ציור, רישום וקולאז' מסוגים שונים. לאחרונה החלה לעסוק בתלת־ממד - פיסול בקרטון. יאיר שולביץ, בעל גלריה יאיר שבתל אביב, הציג את עבודותיה של בר-נבון מספר פעמים במהלך השנים. כך הוא כותב על עבודותיה:  "הכרה של ציוריה מלמדת, כי אין כאן כוונת מכוון ולא מודעות פסיכולוגיסטית מקדימה. הדימויים (דמויות – לפעמים אמורפיות או עוברים, נשים קטנות או ילדות קופצות בחבל, לוליינים בקרקס, ציפורים, מחוות לזיכרון ילדות ולמשפחה) אינטואיטיביים במהותם, שאובים מהתת-מודע, ללא הצבת דימוי מנחה בתחילת עבודתה." הדמויות בציוריה נעות בין טרגיות לגרוטסקיות. אנשים נדמים לעיתים לבעלי חיים, ואלה נדמים ליצורי אנוש. לרגע נדמה שאנו צופים במעין מצעד של מצבים מ"תיאטרון החיים" שבו הצחוק והבכי נמהלים יחדיו לכדי "שמחת עצב החיים". השימוש בזפת ובמלט אינו מקרי: חומרי ציור מחוספסים הולמים את רוח הציורים, הניזונים מחומרי החיים. 1988 – בתים, גלריה שרה לוי, תל אביב 1992 – חלל פתוח - חלל סגור, גלריה ארסוף, רשפון 1993 – נופים עירוניים, גלריה שרה לוי, תל אביב 1996 – עבודות על נייר, נופר אומנות, תל אביב 1998 – ציורים לבנים, נופר אומנות, תל אביב 2004 – ילדות- נופר אמנות, תל אביב 2005 – אל הטבע וממנו, גלריה 24, תל אביב 2008 – על ינשופים וציפורים אחרות, גלריה דנון, תל אביב 2009 – לפני הנפילה, גלריה יאיר, תל אביב 2010 – קודקס, קיר אמן (1), בית האמנים, תל אביב 2011 – קודקס, קיר אמן (2), בית האמנים, תל אביב 2012 – עבודות חדשות, גלריה יאיר, תל אביב 2014 – עבודות חדשות, גלריה יאיר, תל אביב 2015 – קיר אמן, מקום לאמנות בקריית המלאכה, תל אביב. 1989 – נופים עירוניים, גלריה שרה לוי, תל אביב (תערוכה קבוצתית) 1990 – בעקבות הכרך, מוזיאון בת-ים בשיתוף עם מוזיאון ערד 1991 – תערוכת פרס האמן הצעיר, מוזיאון תל אביב 1994 – מרקמים, נופר אומנות, תל אביב 2000 – אזמרלדה, נופר אומנות, תל אביב 2008 – רוח הדברים, גלריה יאיר, תל אביב 2009 – נשר של כתובות קעקע, גלריה דנון, תל אביב 2010 – לגמרי לא שקטים, גלריה האגף, חיפה בשיתוף גלריה יאיר, תל אביב (קבוצתית) 2010 – ראשים מדברים, גלריה יאיר, תל אביב 2011 – העצב החשוף, גלריה יאיר, תל אביב 2012 – "אי ילדות", בית האמנים, תל אביב 2013 – "לא ברהב", גלריה יאיר, תל אביב, (קבוצתית) 2013 – השתתפות בפרויקט "BURO- BEUKORKEST" הולנד 2014 – "סבל" הגלריה במכללת דוד ילין, ירושלים 2014 – "מחילות לילה" גלריה יאיר, תל אביב 2015 – ALPH-ART, גלריה שרה ארמן, תל אביב – תערוכה קבוצתית 2015 – תערוכה קבוצתית : אוזיאש הופשטטר, מיכל בקי  ושולי בר-נבון, גלריה יאיר, תל אביב 2015 – טבע דומם וגעגוע "פרק א' פרק ב'" מקום לאמנות בקריית המלאכה, תל אביב. 1982 – פרס הצטיינות בלימודים, אקדמיה לאומנות בצלאל, ירושלים 1984 – מלגה מטעם קרן שרת 1991 – פרס האמן הצעיר מטעם משרד החינוך והתרבות מדיה וקבצים בנושא שולי בר-נבון בוויקישיתוף HUMAN EXISTENCE" a través de la obra de SHULI BAR NAVON de TEL AVIV"
שמעון ארנסט

שמעון ארנסט (ט' באב ה'תרנ"ח, 28 ביולי 1898 – ל' באב ה'תשכ"ז, 5 בספטמבר 1967) היה ספרן, סופר ועיתונאי עברי ישראלי. נולד בקרקוב למירל בת ר' שלמה כהנא, מצאצאי רבי נפתלי מרופשיץ, ולר' קלמן, סוחר ולמדן. הוא נקרא על שם אבי אביו, הרב שמעון, שכיהן כרבה של העיירה יאנוב שבפלך פיטרקוב. התחנך ב"חדר" מסורתי ובישיבות. בשנת 1912 עלה עם הוריו לארץ ישראל והם השתקעו בירושלים. הוא המשיך את לימודיו בישיבת "לשכת הרבנים" של ישיבת שער השמים בעיר, שעמדה אז בראשותם של הרב שמעון צבי הורוביץ והרב חיים לייב אוירבך. הרב צבי פסח פרנק העניק לו "היתר הוראה". בהמשך השלים את לימודיו בבית המדרש למורים העברי בירושלים, וב-1918 עבר לתל אביב והחל לעבוד כספרן בספריית שער ציון. במהלך השנים נעשה הספרן הראשי של הספרייה. במקביל החל לכתוב בקביעות בעיתונים רבים בישראל ומחוצה לה, החל ב-1921 פרסם בקביעות מאמרים ורשימות ביקורת בעיתונים "הארץ" ו"דואר היום" ובכתב העת "מזרח ומערב" שערך אברהם אלמליח. בחו"ל כתב בעיתונות היהודית היידית, ב"היינט" הוורשאי, בעיתוני ניו יורק: "מארגען זשורנאל", "פארווערטס", "דאס אידישע פאלק" ו""אמריקאנער". ובעיתונים נוספים ברחבי ארצות הברית, בקנדה ובדרום אמריקה. הוא כתב גם בכתב העת הציוני-אמריקאי "התורן". ארנסט נפטר ב-1967 ונקבר בבית העלמין הדרום. 'ארנסט, שמעון', בתוך: דוד קלעי, ספר האישים: לכסיקון ארצישראלי, תל אביב: מסדה – אנציקלופדיה כללית, תרצ"ז, עמ' 63. (הספר בקטלוג ULI) דוד תדהר (עורך), "שמעון ארנסט", באנציקלופדיה לחלוצי הישוב ובוניו, כרך ב (1947), עמ' 983 שמעון ארנסט, ב"לקסיקון הספרות העברית החדשה" שמעון ארנסט (1898-1967), דף שער בספרייה הלאומית שמעון ארנסט, בלקסיקון הספרות העברית החדשה שמעון ארנסט באתר GRAVEZ
גביע המדינה בכדורגל 2005/2006

גביע המדינה בכדורגל 2005/2006 הייתה התחרות ה-68 מאז היווסדה וה-53, לאחר קום מדינת ישראל. המשחקים החלו בספטמבר 2005 והסתיימו ב-9 במאי 2006. הפועל תל אביב ניצחה במשחק הגמר, ובכך זכתה בגביע בפעם ה-12, לצד סגנות בעונה הסדירה, בעקבות כך הקבוצה העפילה לתחרות גביע אופ"א. בשלב המוקדם השתתפו קבוצות של ליגה ג'. בסיבוב התשיעי שהתקיים ב-21 בפברואר 2006 לתחרות הצטרפו קבוצות של ליגת העל. הקבוצה שאירחה את המשחק במגרשה הביתי צוינה כראשונה בכל זוג. בהארכה בפנדלים. לאחר הארכה התוצאה הייתה 2:2 בפנדלים. לאחר הארכה התוצאה הייתה 0:0 הערה: הקבוצה שיחקה בליגת משנה. ערך מורחב – גמר גביע המדינה בכדורגל 2006 תוצאות המשחקים
סודות ושקרים (סדרת טלוויזיה אמריקאית)

סודות ושקרים (באנגלית: Secrets and Lies) היא סדרת טלוויזיה אנתולוגית מסוגת מסתורין שמבוססת על הסדרה האוסטרלית בעלת אותו השם, ופותחה לטלוויזיה האמריקאית על ידי ברבי קליגמן. הסדרה עלתה לשידור ב-1 במרץ 2015 ברשת ABC. בעונה הראשונה מככב ראיין פיליפה בתור בן קרפורד, שהופך להיות החשוד העיקרי במותו של ילד קטן. העונה השנייה עוקבת אחרי אריק ורנר (מגולם על ידי מייקל איליי), נשוי טרי ויורש של חברת ההשקעות הפרטית של משפחתו, שאשתו נרצחת. ג'ולייט לואיס מגלמת בלשית בשם אנדריאה קורנל, שחוקרת את שני המקרים. הסדרה חודשה לעונה שנייה ב-7 במאי 2015. עונה זו עלתה לשידור ב-25 בספטמבר 2016 והסתיימה ב-4 בדצמבר באותה שנה. במאי 2017 רשת ABC ביטלה את הסדרה לאחר 2 עונות. אתר האינטרנט הרשמי של סודות ושקרים (באנגלית) סודות ושקרים, ברשת החברתית אקס (טוויטר) "סודות ושקרים", במסד הנתונים הקולנועיים IMDb (באנגלית) "סודות ושקרים", באתר Rotten Tomatoes (באנגלית) "סודות ושקרים", באתר Metacritic (באנגלית) "סודות ושקרים", במסד הנתונים הקולנועיים KinoPoisk (ברוסית)
זטא

זטא - באות גדולה: Ζ, ובאות קטנה - ζ היא האות השישית באלפבית היווני. בספרות יווניות האות מסמלת את המספר 7. בניגוד לאותיות היווניות אשר קדמו לה בסדרן באלפבית היווני, אות זו לא לקחה את שמה מהאות הפיניקית ממנה היא נבעה (האות ז) אלא נקראת בשם יווני עם סיומת "אטה". האות הגדולה גם התפתחה לאות Z הלטינית, אך בניגוד לזטא, צורתה של האות הקטנה של האות Z זהה לצורתה של האות הגדולה (z). ביוונית מודרנית האות נהגית כזי"ן (/z/ ‏:IPA). הצירוף τζ נהגה כ-דְּזְ, כמו בשם חַאדְּזִידַאקִיס. ישנה מחלוקת בין מלומדים בדבר ההגייה של האות ביוונית עתיקה. מרבית המלומדים סבורים כי האות נהגתה כצליל "זְדְּ" (כמו במילה "מאזדה"). ראיה לטענה זו ניתן למצוא בשם העיר אשדוד העתיקה, לדוגמה - שם הפוליס ביוונית היה ἄζοτος - אזוטוס, אולם שם זה יישמע הרבה יותר קרוב למקור, אשדוד, אם מתבססים על הגישה לעיל - אסדוטוס[דרושה הבהרה] (וההבדל בין ש ל-ס מוכר גם במקרים אחרים - למשל גרש-גֶרַסַה, ירושלים-היֶרוסַלימון וכו'.) אחרים סבורים כי ההגייה הייתה "צ". ההגייה המודרנית נקבעה כבר בתקופה ההלניסטית (אבל שרידים להגייה העתיקה ייתכן שקיימים גם אז - כמו בדוגמה לעיל, שָם שֶם העיר ניתן לה בוודאי בתקופה ההלניסטית ולא לפניה), והמחלוקת היא לגבי התקופות שקדמו לה. במיתולוגיה היונית, זטא היא סמלו של הפייסטוס אל הנפחים.[דרוש מקור] במתמטיקה, האות מסמלת את פונקציית זטא של רימן. בדינמיקה של פולימרים, האות מסמלת חיכוך בין פולימרים. בפיזיקה של הזורם, האות מסמלת ערבליות (נטייה של זורם לפתח סיבוב). באסטרונומיה, האות מסמלת את הכוכב השישי בעוצמתו במערכת כוכבים. האות התפתחה לאות הלטינית Z, שמזכירה בצורתה זטא גדולה (אם כי בניגוד לזטא, האות Z הקטנה זהה בצורתה לאות הגדולה), ולאות הקירילית З, שמזכירה בצורתה את הספרה 3. מדיה וקבצים בנושא זטא בוויקישיתוף
אולפנא ע"ש הרב שאולי אשדוד

האולפנא על שם הרב משה כהן שאולי (נקראת גם: אולפנת ״עלמא״ אשדוד) באשדוד היא אולפנא תורנית מדעית. האולפנא הוקמה בשנת 1981 ושוכנה תחילה ברחוב רמב"ם 6 ברובע ב', בשנת 1993 החלה בניית המתחם החדש ברחוב פתח תקווה ברובע ט' והאולפנא עברה זמנית למשך שנה לרחוב העצמאות 60 במתחם תיכון הקריה. החל משנת 1994 שוכנת האולפנא במשכנה הנוכחי, הכולל מבנה מרכזי גדול ובו משרדי ההנהלה, חצר פנימית רחבה וכיתות לימוד ובצמוד לו מבנה חדש שהתווסף עם השנים ובו כיתות לימוד נוספות. האולפנא שמה לה למטרה להכשיר את התלמידות להיות לומדות עצמאיות תוך מתן דגש על פיתוח חשיבה לוגית. כבית חינוך לתלמידות, האולפנא מתאפיינת בחינוך הערכי-רוחני בכל תחומי הלימוד והעשייה; חינוך לאהבת ישראל, ארץ ישראל ותורת ישראל מתוך מעורבות ותרומה לחברה ועשיית חסד. בשנת תשע"ו זכתה האולפנא באות הצטיינות חסד וחמ"ד של משרד החינוך. מחשבים מדע וטכנולוגיה ביולוגיה ביוטכנולוגיה פיזיקה תקשורת ספרות התנדבות בקהילה – תלמידות האולפנא מתנדבות במסגרות שונות כגון: בתי אבות, בתי ספר לילדים מיוחדים ועוד. "אולפניגון" – ערב שירה וזימרה של בנות האולפנא מפרי עטן ומרצן. ימי שיא – יום בו מתקיימים באולפנא פעילות לימודית וחווייתית סביב נושא מוגדר מראש, בו נחשפות התלמידות לנושאים שאינם בתוכנית הלימודים. סרטון פתיחת טקס קריאת האולפנא על שם הרב שאולי, סרטון באתר יוטיוב על האולפנא באתר עיריית אשדוד עופר אשטוקר, אחרי פרישתו של שלמה רביב - נבחרה מנהלת חדשה לאולפנא לבנות, אשדוד נט, 25 ביולי 2019
פוסטומוס קומיניוס אורוכוס

פוסטומוס קומיניוס אורוכוס (בלטינית: Postumus Cominius Auruncus) היה מגיסטראט רומאי, בן המאה ה-6 לפנה"ס. קומיניוס נבחר לקונסול בשנת 501 לפנה"ס יחד עם טיטוס לארטיוס פלאבוס. הוא נבחר לתפקיד פעם שנייה בשנת 493 לפנה"ס יחד עם ספוריוס קסיוס ויסקלינוס. דיוניסיוס מהליקרנסוס ציין שמכיוון ששנת כהונתם החלה בעיצומה של נטישת הפלבס את רומא, הם נכנסו לכהונתם מוקדם מהרגיל, ולא נבחרו בבחירות רגילות. כמו כן במהלך כהונתם הסתבכה רומא במלחמה עם הוולסקים, עם שישב מדרום לרומא. קומיניוס, כבש את לונגולה (Longula), שהייתה אחת מעריהם החשובות, והביס כוח וולסקי נוסף שנע מכיוון אנטיום (Antium). הוא ניצל את התנופה, והטיל מצור על החשובה שבעריהם קוריולי (Corioli). אנשי קוריולי הזעיקו עזרה משאר ערי הוולסקים, וכוח וולסקי גדול נע מאנטיום במטרה לחלץ את העיר. בלית ברירה נאלץ קומיניוס לנטוש את המצור כדי להביס את הכוח, והותיר כמפקד המצור מפקד בשם טיטוס לארקיוס. על פי המסופר, לארקיוס כמעט הובס, ורק גיחת פתע שיזם אחד מקציניו, גאיוס מרקיוס, שלאחר הקרב כונה "קוריולאנוס", סייעה ללכידת העיר. על פי פלוטרכוס, לאחר הקרב נע מרקיוס עם חלק מהחיילים שהשתתפו בקרב קוריולי, וסייע לקומיניוס לנצח בקרב נגד הוולסקים באנטיום. טיטוס ליוויוס מספר שתהילתו של מרקיוס הייתה גדולה אף יותר משל קומיניוס, ושבגלל מרקיוס נשכחו כל מעשיו וגבורתו של קומיניוס במלחמה. לאחר מכן ידוע עליו מעט מאוד, דיוניסיוס מהליקרנסוס טוען שהוא היה אחד מהשליחים שנשלחו אל קוריולאנוס בניסיון להגיע למשא ומתן, כאשר זה האחרון שינה צדדים ותקף את רומא. עדות זו תואמת עדות מקבילה של פלוטרכוס על פיה: "שליחים אלו [שנשלחו אל קוריולאנוס] מחברי הסנאט היו ומידידיו של מרקיוס ומשום כך קיוו שאיש סודם ומודעם ישמח להם ויקבלם בסבר פנים יפות. אבל לא כך היה... מצאוהו יושב ביהירות ובקשיות לב שאין לעמוד בה. במעמד ראשי הוולסקים ציווה להם לומר מה בקשתם... השיב להם בכעס וברוגז". קומיניוס נזכר במחזהו של ויליאם שייקספיר "קוריולנוס". בסרט "קוריולאנוס" משנת 2011 הוא מגולם בידי ג'והן קאני (John Kani). טיטוס ליוויוס, ספר שני, 18. דיוניסיוס מהליקרנסוס, קדמוניות רומא, ספר חמישי, 49. טיטוס ליוויוס, ספר שני, 33. פלוטרכוס, "חיי קוריולאנוס", 8. פלוטרכוס, "חיי קוריולאנוס", 9. דיוניסיוס מהליקרנסוס, קדמוניות רומא, ספר שמיני, 22. פלוטרכוס, "חיי קוריולאנוס", 30. ויליאם שייקסיפיר, קוֹרְיוֹלָנוּס. תרגום דוד פרישמן. קוריולאנוס באתר IMDb
צ'אסווה נסופוואה

צ'אסווה נסופוואה (באנגלית: Chaswe Nsofwa;‏ 22 באוקטובר 1978 בזמביה - 29 באוגוסט 2007 בבאר שבע, ישראל) היה כדורגלן זמבי ששיחק בעמדת החלוץ. נסופוואה נולד בזמביה וגדל במחלקת הנוער של זנאקו, מועדון כדורגל זמבי. בשנת 1999 החל לשחק בקבוצה הבוגרת של המועדון, ובעונת 2002/2003 זכה איתו באליפות זמביה ובגביע הזמבי. לאחר מכן עבר לקריליה סובייטוב סמרה מליגת העל הרוסית, בה ערך 2 הופעות. בין היתר שיחק גם בקבוצת המילואים של המועדון. בעונת 2003/2004 חזר נסופוואה לזנאקו, ובעונה הבאה שיחק בגרין בופאלוס, מועדון זמבי נוסף, וגם איתו זכה בגביע הזמבי. בין השנים 2005 ו-2007 שיחק נסופוואה בטלקום מלזיה המלזית. בחודש אוגוסט 2007 הגיע נסופוואה לתקופת התרשמות בהפועל באר שבע, והבקיע שני שערים בשתי הופעות בגביע הטוטו, מה שהוביל להחתמתו במועדון, ששיחק בליגה הלאומית. ב-25 באוגוסט 2007 ערך נסופוואה את הופעת הבכורה שלו בליגה הלאומית, כששיחק 90 דקות והבקיע שני שערים במשחק נגד הכח עמידר רמת גן. ב-29 באוגוסט 2007 לקה נסופוואה באי-ספיקת לב ומת במהלך משחק אימון נגד מכבי באר שבע באצטדיון וסרמיל. לאחר 40 דקות הוא הובא למרכז הרפואי האוניברסיטאי סורוקה, בו נקבע מותו באופן רשמי. ב-6 בספטמבר 2007 נשרפה גופתו של נסופוואה בזמביה. פרדריק צ'ילובה, נשיא זמביה בעבר, נכח בטקס יחד עם מספר שחקני נבחרת זמביה. הפועל באר שבע הפסיקה את השימוש בחולצה מספר 6 כאות הנצחה. במהלך עונת 2017/18, במשחק האליפות של הפועל באר שבע מול מכבי תל אביב, הגיעו אשתו ובנו של נסופוואה לביקור באצטדיון טרנר. טיסתם מומנה מגיוס כספים של אוהדי הקבוצה. נסופוואה ערך 33 הופעות בנבחרת זמביה, בהן הבקיע 9 שערים. הוא היה חלק מסגל הנבחרת בגביע אפריקה לאומות 2002. זאנאקו אליפות זמביה (1): 2002/2003 הגביע הזמבי (1): 2002/2003 גרין בופאלוס הגביע הזמבי (1): 2004/2005 צ'אסווה נסופוואה, באתר Transfermarkt צ'אסווה נסופוואה, באתר National Football Teams צ'אסווה נסופוואה, באתר FootballDatabase.eu
ז'קלין טונג

ז'קלין טונג (באנגלית: Jacqueline Tong; נולדה ב-21 במאי 1951) היא שחקנית אנגלייה הידועה במיוחד מתפקידה כדייזי בארנס (פיל) בדרמה התקופתית "על אדונים ומשרתים". ב-1975 הייתה מועמדת לפרס אמי לבידור בפריים טיים לשחקנית המשנה בסדרת דרמה. טונג נולדה בשנת 1951 בבריסטול שבמחוז גלוסטרשייר, ולמדה בקולג' רוז ברודפורד. היא התחילה להופיע בטלוויזיה בשנות השבעים של המאה העשרים, ואחד מתפקידיה הראשונים היה בפרק בסדרה "Thriller". ב-1973 הצטרפה לצוות השחקנים של הסדרה "על אדונים ומשרתים" בתפקיד משרתת בשם דייזי פיל (בהמשך הסדרה התחתנה ושמה היה דייזי בארנס). היא שיחקה ב-32 מפרקי הסדרה עד לסיומה ב-1975. אחרי "על אדונים ומשרתים" חזרה טונג להופיע בתיאטרון ושיחקה בתיאטרון רפרטוארי בקובנטרי. בטלוויזיה שיחקה במיני-סדרה "זמנים קשים" המבוססת על הרומן באותו שם מאת דיקנס, בסדרת הדרמה "Spearhead", ובסרט הטלוויזיה "The One and Only Phyllis Dixey" לצדה של לזלי אן דאון, מי שהופיעה יחד איתה בסדרה "על אדונים ומשרתים". מפברואר 1982 ועד אפריל אותה שנה הופיעה טונג באופרת הסבון "קורוניישן סטריט" בתפקיד ג'קי מופאט שכנתה של גייל טילסלי. בשנות השמונים ותשעים שיחקה בסדרות טלוויזיה כמו "Growing Rich", "מידלמארץ'" (עיבוד לרומן מאת ג'ורג' אליוט) ובסרט הטלוויזיה "דייוויד קופרפילד". טונג השתתפה בשלושה סרטי קולנוע: "How to Get Ahead in Advertising" (מ-1989), "הנסיכה קראבו" (1994) ו"אנג'ל" (2007). היא הרבתה להופיע בתוכניות רדיו. בתיאטרון שיחקה טונג במחזה "אגדת חורף", במחזה "What I Did in the Holidays" ובמחזה "Albertine in Five Times". בשנת 2000 הופיעה טונג בסדרה המשטרתית "The Bill" ובמיני-סדרה "הממלכה העשירית". ב-2001 שיחקה בתפקיד גברת קראמלס בסרט הטלוויזיה "חייו והרפתקאותיו של ניקולס ניקלבי" המבוסס על הרומן באותו שם מאת צ'ארלס דיקנס. עוד ב-2001 הופיעה בסדרה "משפחת קזאלט". היא שיחקה בתפקיד לין ווקר בעונה החמישית ובעונה השישית של הסדרה "משפט ועונש". ב-2005 הופיעה בסדרה "20,000 Streets Under the Sky". ב-2016 שיחקה בתפקיד גברת טוד בסרט "הצבא של אבא". ז'קלין טונג, במסד הנתונים הקולנועיים IMDb (באנגלית) ז'קלין טונג, באתר AllMovie (באנגלית) ז'קלין טונג, במסד הנתונים הקולנועיים KinoPoisk (ברוסית) ז'קלין טונג באתר Aveleyman "Feast Management clients: Jacqueline Tong". www.feastmanagement.co.uk. נבדק ב-7 בפברואר 2016. {{cite web}}: (עזרה)
עבדאללה בן ג'אסם אאל ת'אני

עבדאללה בן ג'אסם אַאל ת'אני (בערבית: عبد الله بن جاسم بن محمد آل ثاني; 1880–1957) היה אמיר קטר בין השנים 1914[דרושה הבהרה]–1949. עבדאללה בן ג'אסם אאל ת'אני נולד בשנת 1880 בדוחה שכבר אז הוכרזה כבירת קטר. היה בנו החמישי של ג'אסם בן מוחמד אאל ת'אני, גדל במשפחה עם 18 אחים ואחיות. זהותה של אימו לא ידועה. היה שליט קטר בין השנים 1914–1949. לעבדאללה הייתה אישה אחת ושלושה ילדים, דבר שלא היה מקובל בימים ההם בקטר, כשלכל משפחה היו כעשרה ילדים בממוצע. בניו היו: עלי בן עבדאללה אל ת'אני חמד בן עבדאללה אל ת'אני חסן בן עבדאללה אל ת'אני עבדאללה מת ב־25 באפריל 1957 במוות טבעי. ויתר על תפקידו כאמיר 10 שנים קודם לכן. מדיה וקבצים בנושא עבדאללה בן ג'אסם אאל ת'אני בוויקישיתוף עץ משפחת ת'אני אתר על בית ת'אני ערך זה הוא קצרמר בנושא קטר ובנושא אישים. אתם מוזמנים לתרום לוויקיפדיה ולהרחיב אותו.
גשר הרוח והגשם של צ'נג-יאנג

גשר הרוח והגשם של צ'נג-יאנג (בסינית מסורתית: 程陽風雨橋, בסינית מפושטת: 程阳风雨桥, בפין-יין: Chéngyáng Fēngyǔ Qiáo) הוא גשר מקורה להולכי רגל במחוז גואנגשי שבדרום הרפובליקה העממית של סין. הגשר הוא אחד מבין מספר גשרים כמותו שניבנו על ידי בני הדונג (אנ'), קבוצת מיעוט בסין. אורכו הוא 64.4 מטרים, רוחבו 3.4 מטרים וגובהו מעל ערוץ הנהר שעליו הוא נטוי הוא עשרה מטרים. בנייתו הושלמה בשנת 1912. מבנה הגשר משלב בתוכו מסדרון, חמישה ביתנים סיניים ו-19 מרפסות. יש בו שלושה מפלסים ושוליו גדורים במעקות עץ. שלושת עמודי התמך של הגשר הקבועים בערוץ הנהר בנויים מאבן כמו גם המדרגות המעפילות אל שני קצותיו. מבנה הגשר בנוי ברובו מעץ וגגו מכוסה ברעפים. הגשר מקשר בין שני כפרים ועקב כך יש בו תנועת הולכי רגל יומיומית רבה. מדיה וקבצים בנושא גשר הרוח והגשם של צ'נג-יאנג בוויקישיתוף דיווח על חגיגות במלאת 100 שנים להקמת הגשר, 2012, באתר Global Times (באנגלית)
ואנדרסון

האם התכוונתם ל... ואנדרסון (חלוץ) – כדורגלן ברזילאי יליד 1986, המשחק בעמדת החלוץ ואנדרסון (מגן) – כדורגלן ברזילאי יליד 1991, המשחק בקבוצת בני סכנין הישראלית בעמדת המגן השמאלי ואנדרסון (מגן, 2001) – כדורגלן ברזילאי יליד 2001 אנדרסון אנדרסן
ליפקין-שחק

האם התכוונתם ל... אמנון ליפקין-שחק – ראש המטה הכללי ושר בממשלת ישראל טלי ליפקין-שחק – עיתונאית ישראלית
Revolver

Revolver היא מילה באנגלית שפירושה אקדח תופי. האם התכוונתם ל... Revolver (אלבום של הביטלס) – אלבומה השביעי של להקת הביטלס משנת 1966 Revolver (אלבום של לואיס בלק) משנת 2002 Revolver (אלבום של The Haunted) משנת 2004 Revolver (אלבום של טי-פיין) משנת 2011 Revolver (שיר) – שיר של הזמרת מדונה, מאלבומה Celebration ריבולבר (מגזין) – מגזין אמריקאי בנושאי רוק והבי מטאל ולווט ריבולבר – סופרגרופ רוק כבד אמריקאית